เอสเอ็มอีไทยตีปีกผลิตโดรนขายกองทัพ จัดซื้อทางสะดวกไม่ขัดหลักดับบลิวทีโอ
(ภาพประกอบ)นายวีระพงศ์ มาลัย ผู้อำนวยการสำนักงานส่งเสริมวิสาหกิจขนาดกลางและขนาดย่อม (สสว.) เปิดเผยถึงความคืบหน้าการสนับสนุนผู้ประกอบการเอสเอ็มอี เข้าถึงการจัดซื้อจัดจ้างอุตสาหกรรมการบินของกองทัพว่า สสว.ได้หารือร่วมกับบริษัท อุตสาหกรรมการบิน จำกัด (ทีเอไอ) และโรงเรียนนายเรืออากาศนวมินทกษัตริยาธิราช เพื่อส่งเสริมผู้ประกอบการเอสเอ็มอี พัฒนาชิ้นส่วนอุตสาหกรรมการบินภายในประเทศ เริ่มจากการผลิตโดรน เพื่อสนับสนุนภารกิจกองทัพอากาศในด้านการลาดตระเวนถ่ายภาพ และปฏิบัติการด้านจิตวิทยา โดยจะให้ผู้ประกอบการเอสเอ็มอี มีส่วนร่วมผลิตชิ้นส่วนที่ใช้ในการสร้างโดรนให้ได้มากที่สุด รวมทั้งเร่งส่งเสริมยกระดับสู่อุตสาหกรรมสมัยใหม่มากขึ้นหลังจากได้พาผู้ประกอบการเอสเอ็มอีที่เกี่ยวข้องกับการผลิตชิ้นส่วน ลงพื้นที่มาดูงานที่ทีเอไอ ซึ่งเป็นหน่วยงานซ่อมบำรุงอากาศยาน ทั้งเครื่องบิน เฮลิคอปเตอร์ ของกองทัพ สำนักงานตำรวจแห่งชาติ หน่วยราชการต่างๆ และเครื่องบินเชิงพาณิชย์ของสายการบิน มีผู้ประกอบการหลายรายสนใจผลิตชิ้นส่วนอากาศยานมากขึ้นทั้งนี้ ตลาดจัดซื้อจัดจ้างภาครัฐ มีมูลค่าสูงถึง 1.3 ล้านล้านบาท หากเอสเอ็มอีเข้าสู่งานภาครัฐได้ 10% จะสร้างมูลค่าเพิ่มขึ้นไม่น้อยกว่า 130000 ล้านบาท ส่วนการกำหนดวงเงินจัดซื้อจัดจ้างเอสเอ็มอี รวมถึงผู้ประกอบการในประเทศ เห็นควรกำหนดเพดานวงเงินไม่เกิน 5.7 ล้านบาทต่อครั้ง สอดรับกับเงื่อนไขภายใต้ข้อตกลงขององค์การการค้าโลก หรือดับบลิวทีโอด้าน พล.อ.อ.ศิริพล ศิริทรัพย์ กรรมการผู้จัดการ บริษัท อุตสาหกรรมการบิน จำกัด กล่าวว่า พล.อ.อ.มานัต วงษ์วาทย์ ผู้บัญชาการทหารอากาศ ที่ต้องการสนับสนุนสร้างโดรนขึ้นด้วยฝีมือของคนไทย ใช้ชิ้นส่วนที่ผลิตในไทย ซึ่งบริษัทจะเริ่มทดสอบบินโดรนต้นแบบ ภายในเดือน ส.ค.นี้.
ความคืบหน้าการสนับสนุนผู้ประกอบการเอสเอ็มอี เข้าถึงการจัดซื้อจัดจ้างอุตสาหกรรมการบินของกองทัพว่า สสว.ได้หารือร่วมกับบริษัท อุตสาหกรรมการบิน จำกัด (ทีเอไอ)
สสว.,เอสเอ็มอี,โดรน,อุตสาหกรรมการบิน,ผู้ประกอบการเอสเอ็มอี,อากาศยาน,ข่าววันนี้